ai4bharat/Pralekha huggingface dataset:
وزیراعظم کا دفتر
وزیراعظم نریندر مودی نے پولیس کے یادگاری دن کے موقع پر فرائض کی ادائیگی کے دوران شہید ہونے والوں پولیس اہلکاروں کو خراج عقیدت پیش کیا
نئی دلی، 21؍اکتوبر، وزیراعظم جناب نریندر مودی نے آج پولیس کے یادگاری دن کے موقع پر فرائض کی ادائیگی کے دوران شہید ہونے والے پولیس اہلکاروں کو خراج عقیدت پیش کیا۔
پولیس کا یاد گاری دن ہندوستان بھر کے پولیس اہلکاروں اور اُن کے کنبوں کے لئے تشکر کے اظہار کا دن ہے، ہم اُن سبھی پولیس اہلکاروں کو خراج عقیدت پیش کرتے ہیں جو فرائض کی ادائیگی کرتے ہوئے شہید ہوگئے۔ اُن کی قربانیاں اور خدمات ہمیشہ یاد رکھی جائیں گی۔
وزیراعظم جناب نریندر مودی نے کہا کہ بھیانک جرائم کو حل کرنے سے لے کر امن و انتظام برقرار رکھنے، آفات کے بندو بست میں مدد کرنے سے لے کر کووڈ – 19 سے نمٹنے تک ہمارے پولیس اہلکاروں نے ہمیشہ بغیر کسی پس وپیش کے اپنی بہترین خدمات فراہم کی ہیں اور ہم شہریوں کی مدد کرنے کے سلسلے میں اُن کی خدمات اور تیاری پر فخر کرتے ہیں۔
امور داخلہ کی وزارت
پدم ایوارڈز-2023 کے لیے نامزدگی، 15 ستمبر2022 تک کھلی ہے
یوم جمہوریہ 2023 کے موقع پر اعلان کئے جانے والے پدم ایوارڈز2023 کے لیے ، آن لائن نامزدگی / سفارشات یکم مئی 2022 کو کھل گئی ہیں۔ پدم ایوارڈز کے لیے نامزدگیاں داخل کرنے کی آخری تاریخ 15 ستمبر 2022 ہے۔پدم ایوارڈز کے لیے نامزدگی / سفارشات، صرف راشٹریہ پرسکار پورٹل  پر آن لائن موصول کی جائے گی۔
پدم ایوارڈز، جن میں پدم ویبھوشن، پدم بھوشن اور پدم شری شامل ہیں، ملک کے اعلیٰ ترین شہری اعزازات میں سے ہیں۔ 1954 میں قائم کئے گئے ان ایوارڈز کا اعلان ، ہر سال یوم جمہوریہ کے موقع پر کیا جاتاہے۔ یہ ایوارڈ ’امتیازی کام‘ کو تسلیم کرنے کی کوشش کرتا ہے اور یہ تمام شعبوں / زمروں میں ممتاز اور غیر معمولی کامیابیوں/ خدمات کے لیے تفویض کیا جاتا ہے، جن میں آرٹ، ادب اور تعلیم، کھیل کود، طب، سماجی کام، سائنس اور انجینئرنگ، عوامی امور، سول سروس، تجارت اور صنعت وغیرہ شامل ہیں۔ ذات پات، پیشہ، عہدہ یا جنس کے امتیاز کے بغیر ، تمام افراد ان ایوارڈز کے لیے اہل ہیں۔ ڈاکٹر اور سائنسدانوں کے علاوہ ،سرکاری شعبے کی کمپنیوں میں کام کرنے والے سمیت سرکاری ملازمین، پدم ایوارڈز کے لیےا ہل نہیں ہیں۔
حکومت، پدم ایوارڈز کو ’’پیپلزز پدم‘‘ میں تبدیل کرنے کے لیے عہد بند ہے۔ لہٰذا تمام شہریوں سے درخواست کی جاتی ہے کہ وہ ذاتی نامزدگی سمیت، نامزدگی/ سفارشات کرے۔ ایسے باصلاحیت افراد کی شناخت کے لیے مصمم کاوشیں کی جاسکتی ہیں جن کی مہارت اور کامیابیاں،خواتین، سماج کے کمزور طبقات، ایس سیز اور ایس ٹیز، دیویانگ افراد اور معاشرے کی بے لوث خدمات کر رہے افراد میں سے پہچانے جانے کی مستحق ہیں۔
نامزدگیوں / سفارشات میں مذکورہ بالا پورٹل پر دستیاب فارمیٹ میں مذکور تمام متعلقہ تفصیلات شامل ہونی چاہئیں جس میں بیانیے کی شکل میں،جس کی سفارش کی گئی ہے اس کے متعلقہ فیلڈ/ڈیسیپلن کے بارے میں ایک حوالہ ، واضح طور پر اس شخص کی ممتاز اور غیر معمولی کامیابیوں / خدمت کو سامنے لاتے ہوئے شامل کیا جانا چاہئے۔
اس ضمن میں تفصیلات ، وزارت داخلہ کی ویب سائٹ  اور پدم ایوارڈز پوٹل  پر ’ایوارڈز اور میڈلز‘ کے عنوان کے تحت ہی دستیاب ہیں۔ ان ایوارڈز کے متعلق قوانین اور قواعد اور ضوابط، سائٹ پر https://padmaawards.gov.in/AboutAwards.aspx لنک کے ساتھ دستیاب ہیں۔
سٹرک ٹرانسپورٹ اور شاہراہوں کی وزارت
جناب نتن گڈکری نے چھ مہینے کی مدت میں مقررہ وقت کے اندر بی ایس-6 ضابطوں کی تعمیل کرتے ہوئے فلیکس ایندھن والی گاڑیاں  اور فلیکس ایندھن والی مضبوط ہائبرڈ الیکٹرک گاڑیاں  بنانے کی اپیل کی
روڈ ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ بطور ایندھن پیٹرول کی ہندوستان کی درآمدات کا متبادل فراہم کرنے اور کسانوں کو براہ راست فائدہ پہنچانے کے لیے، ہندوستان میں آٹوموبائل تیار کرنے والوں کو صلاح دی گئی ہے کہ وہ چھ مہینے کی مدت میں مقررہ وقت کے اندر بی ایس-6 ضابطوں کی تعمیل کرتے ہوئے فلیکس ایندھن والی گاڑیاں  اور فلیکس ایندھن والی مضبوط ہائبرڈ الیکٹرک گاڑیاں  بنانا شروع کر دیں۔
اپنے سلسلہ وار ٹوئٹ میں انہوں نے کہا کہ آتم نربھر بھارت سے متعلق وزیر اعظم کے وژن اور ایتھانول کو نقل و حمل کے ایندھن کے طور پر فروغ دینے کی حکومت کی پالیسی کے عین مطابق، فلیکس ایندھن والی گاڑیاں ایف ایف وی-ایس ایچ ای وی کے معاملے میں مضبوط ہائبرڈ الیکٹرک ٹیکنالوجی کے ساتھ، 100 فیصد پیٹرول یا 100 فیصد بائیو ایتھانول اور ان کی ملاوٹ کے مجموعہ سے چلنے کی قابل ہیں۔
جناب گڈکری نے کہا کہ اس قدم سے گاڑیوں سے ہونے والے گرین ہاؤس گیسوں کے اخراج میں بڑی حد تک کمی آئے گی، جس سے ہندوستان کو سی او پی 26 میں سال 2023 تک کل متوقع کاربن کے اخراج کو ایک بلین ٹن تک کم کرنے کے اپنے وعدے کو پورا کرنے میں مدد ملے گی۔
حکومت، حجری ایندھن سے اپنی توجہ ہٹانے کی کوشش میں متعدد متبادل ایندھنوں کے استعمال کو قابل بنا رہی ہے۔ فلیکس ایندھن کی گاڑیوں کے چلن کو تیز کرنے کے لیے، پیداوار سے مربوط رعایت  کی اسکیم میں آٹو موبائل اور آٹو اجزاء اور فلیکس ایندھن والے انجنوں کے آٹو اجزاء کو شامل کیا گیا ہے۔ نیتی آیوگ نے ایتھانول کی ملاوٹ کے پروگرام  کے لیے مضبوط بنیاد کو تسلیم کرنے کے بعد، 2020 سے 2025 تک کی مدت کے لیے ایتھانول کی ملاوٹ کے لیے روڈ میپ تیار کیا ہے۔
اس کے علاوہ، عالمی یوم ماحولیات کے موقع پر پونہ میں تین ای-100 ایتھانول فراہم کرنے والے اسٹیشن شروع کرنے کی وزیر اعظم کی پہل، اور پیٹرولیم اور قدرتی گیس کی وزارت  کے ضابطوں کے مطابق، جس میں یہ شرط رکھی گئی ہے کہ روایتی ایندھن کے ساتھ ساتھ، مجاز اداروں کو کم از کم نئی نسل کے ایک متبادل ایندھن جیسے کہ کمپریسڈ قدرتی گیس ، بائیو ایندھن، سیال قدرتی گیس ، الیکٹرک گاڑیوں کو چارج کرنے والے پوائنٹ وغیرہ کی مارکیٹنگ کے لیے سہولت فراہم کرنی ہوگی، جس کے لیے انہیں متعدد قانونی ہدایات کی تعمیل کرنی ہوگی۔ لہٰذا، فلیکس ایندھن کے انجن والی گاڑیوں کو متعارف کرانے کے لیے فوری اقدام کرنے کی ضرورت ہے۔ توقع ہے کہ اگلے پانچ سالوں میں ایتھانول کی زیادہ فیصد گیسولن میں ملائی جائے گی، جس کے لیے فلیکس انجن والی گاڑیوں کی دستیابی کی ضرورت ہے۔
سٹرک ٹرانسپورٹ اور شاہراہوں کی وزارت
گرین ہاؤس کے اخراج کو کم کرنے کے لئے میتھانول کا استعمال
نئی دہلی،27؍جون،سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ حکومت نے 24 مئی 2018 کو جی ایس آر – 490  نوٹیفکیشن کے ذریعے فلیکس فیول میتھانول ایم-15 یا ایم -100 اور میتھانول ایم ڈی -95 گاڑیوں کے لئے دھوئیں کے اخراج کا پیمانہ نوٹی فائی کیا ہے۔ ایم – 15 میں 15 فیصد میتھانول اور 85 فیصد گیسو لین کی آمیزش ہے۔ بی ایس – 4 کاروں میں آمیزش والا ایندھن ایم – 15 کا استعمال گرین ہاؤس گیس کے اخراج میں تقریبا 5 سے 10 فیصد تک کمی کرسکتا ہے، جس سے ہوا کی کوالٹی بہتر ہوگی۔ ایم – 15 ایندھن ایک متبادل کے طور پر دستیاب ہے اور عنقریب مستقبل میں اس طرح کا آمیزش والا ایندھن لازمی بنانے کی کوئی تجویز نہیں ہے۔
۔۔۔۔۔۔۔۔۔۔۔۔۔۔۔
U-2650
(Visitor Counter : 54
وزارت دفاع
ایس یو-30 ایم کے آئی طیارے سے ایک نشانہ بند آبی جہاز کو کامیابی کے ساتھ نشانہ بنا کر برہموس ائیر میزائل کے توسیعی رینج ورژن کا آغاز
ہندوستانی فضائیہ نے آج برہموس ایئر میزائل کے توسیعی رینج ورژن کو ایس یو-30 ایم کے آئی طیارے سے ایک نشانہ بند آبی جہاز پر کامیابی سے داغا۔ میزائل نے مطلوبہ مشن کے مقاصد خلیج بنگال کےعلاقے میں حاصل کیے۔ اس کامیابی کے ساتھ ہندوستانی فضائیہ نے ایس یو-30 ایم کے آئی طیاروں سے برّی/ بحری اہداف کے خلاف بہت طویل فاصلے تک درست حملے کرنے کی قابلیت میں نمایاں اضافہ حاصل کیا ہے۔ ایس یو-30 ایم کے آئی ہوائی جہاز کی اعلیٰ کارکردگی کے ساتھ میزائل کی توسیعی رینج کی صلاحیت ہندوستانی فضائیہ کو ایک حکمت انگیز رسائی فراہم کرتی ہے اور اسے مستقبل کے جنگی میدانوں پر غلبہ حاصل کرنے کی اجازت دیتی ہے۔ اس کارنامے کو حاصل کرنے میں ہندوستانی فضائیہ، ہندوستانی بحریہ، ڈی آر ڈی او، بی اے پی ایل اور ایچ اے ایل کی سرشار اور مربوط کوششیں اہم رہی ہیں۔
سٹرک ٹرانسپورٹ اور شاہراہوں کی وزارت
این ایچ آئی ڈی سی ایل نے دنیا کے سب سے طویل ہائی – آلٹی ٹیوڈ شِنکن لا سرنگ سے متعلق ڈی پی آر کے کام میں تیزی لائی
یہ سرنگ منالی- کرگل شاہراہ کو سال بھر کھلا رکھنے میں معاون ثابت ہوگا
نئی دہلی ،23ستمبر؛ سڑک ٹرانسپورٹ اور شاہراہوں کی وزارت کے تحت نیشنل ہائی ویز اینڈ انفراسٹرکچر ڈیولپمنٹ کارپوریشن لمیٹڈ  نے دنیا کے سب سے طویل ہائی – آلٹی ٹیوڈ شنکن لا سرنگ  سے متعلق تفصیلی پروجیکٹ رپورٹ  کام اور لداخ کے مرکز کے زیر انتظام خطے اور ہماچل پردیش کے لاہول- اسپتی ضلع میں اس کے رابطہ سڑکوں پر تیزی کے ساتھ تعمیراتی کام شروع کردیا ہے۔ اس سرنگ کے مکمل ہونے پر منالی – کرگل شاہراہ سال بھر کھلی رہے گی۔
حکومت ہند لداخ اور ہماچل پردیش کے مرکز کے زیر انتظام خطے کے سرحدی علاقوں میں بنیادی ڈھانچے کی تعمیر کو ترجیح دے رہی ہے۔ سڑک رابطہ کاری کو بہتر بنانے اور سال بھر اس کی دستیابی کے لئے ایک جامع جائزہ لینے کے پیش نظر این ایچ آئی ڈی سی ایل کے سینئر افسران کی ایک ٹیم نے، جس کی قیادت اس کے ایم ڈی جناب کے کے پاٹھک نے کی، د و دن کے لئے پادوم کے راستے لیہہ سے شنکن لا سرنگ کے نارتھ اور ساؤتھ پورٹلس تک سڑک کے ذریعے سفر کیا۔ ٹیم نے ایک دن میں تقریبا 12 گھنٹے کا سفر طے کیا۔ لداخ سیکٹر کے اس پانچ روزہ دورے کے دوران ٹیم نے شنکن لا سرنگ کے نارتھ اور ساؤتھ پورٹلس کا دورہ کیا اور ڈی پی آر کنسلٹینٹ کے ذریعے اس جگہ پر کی جانے والی جیو ٹیکنیکل جانچ کا تفصیلی جائزہ لیا۔
کام کے جائزے کے دوران جناب پاٹھک نے پورٹل علاقوں میں پروجیکٹ کام میں تیزی لانے پر زور دیا تاکہ سردی کا موسم شروع ہونے سے قبل 15 اکتوبر 2020 تک اسے مکمل کرلیا جائے، کیونکہ اس علاقے میں بہت بھاری برف باری ہوتی ہے۔ تعمیراتی جگہ پر موجود مقامی باشندوں نے لداخ اور لاہول اور اسپتی ضلع کے دور دراز اور ناقابل رسائی علاقوں میں رابطہ کاری کو بہتربنانے کے لئے این ایچ آئی ڈی سی ایل کی کوششوں کی ستائش کی۔
سٹرک ٹرانسپورٹ اور شاہراہوں کی وزارت
ڈرائیور کے ساتھ برابر کی سیٹ پر بیٹھنے والے کو مجوزہ لازمی ائیر بیگ فراہم کرنے پر عوامی آرا مطلوب
نئی دہلی 29 دسمبر 2020:مسافروں کی حفاظت میں اضافے کے ایک اہم اقدام کے طور پر روڈ ٹرانسپورٹ اور شاہراہوں کی وزارت نے ڈرائیور کے ساتھ گاڑی کی اگلی سیٹ پر بیٹھنے والے مسافر کے لئے ایک ائیر بیگ کی فراہمی کو لازمی قرار دینے کی تجویز پیش کی ہے۔
نئے ماڈل کی گاڑیوں پر اس نفاذ کے لئے یکم اپریل 2021 کی تاریخ تجویز کی گئی ہے اور موجودہ ماڈل کی گاڑیوں کیلئے مجوزہ یکم جون 2021 ہے۔
اس سلسلے میں نوٹیفکیشن نمبر جی ایس آر797  کا مسودہ 28 دسمبر 2020 کی تاریخ کے ساتھ وزارت کی ویب سائٹ پر شائع کردیا گیا ہے۔
تمام اسٹیک ہولڈروں سے درخواست ہے کہ وہ اپنی آرا / تجاویز نوٹیفیکیشن کی تاریخ اشاعت کے 30 دنوں کے اندر درج ذیل ای میل ایڈریس پر بھیج دیں:
comments-morth[at]gov[dot]in
م ن۔ ر ف ۔ س ا
U: 8508
(Visitor Counter : 149
وزارت ماہی پروری، مویشی پروری و ڈیری
ملک میں ایوئن انفلوئنزا کی صورتحال
21جنوری 2021ء کو 6 ریاستوں میں مرغیوں میں ایوئن انفلوئنزا کی وباء کی تصدیق ہوئی ہے۔ اس کے علاوہ 10 ریاستوں میں کووں؍مہاجر؍جنگلی پرندوں میں بھی ایوئن انفلوئنزا  کی تصدیق ہوئی ہے۔
اس کے علاوہ مہاراشٹر کے ضلعوں ٹھانے، یوتمال، وردھا ، گوندیا ، احمد نگر  اور ہنگولی ؛ مدھیہ پردیش کے ضلع رائے سین  اور چھتیس گڑھ کے دنتے واڑا ضلع میں پالٹری کے نمونوں میں ایوئن انفلوئنزا کی تصدیق ہوئی ہے۔
اترپردیش  میں ہنسوں میں ایوئن انفلوئنزا کی تصدیق ہوئی ہے۔ چھتیس گڑھ ، کیرالہ، مدھیہ پردیش اور مہاراشٹر کے متاثرہ علاقوں میں اس کی روک تھام کے لئے قدم اٹھائے جارہے ہیں۔
ملک کے متاثرہ علاقوں میں حالا ت کی نگرانی کےلئے مرکزی ٹیموں نے ایوئن انفلوئنزا کی وباء والے مراکز کی نگرانی کے لئے مہاراشٹر کے پربھنی ضلع کا دورہ کیا اور وباء کی اسٹڈی کرائی ہے۔
تمام ریاستوں؍مرکز کے زیر انتظام علاقے تیاری ، ایوئن انفلوئنزا پر قابو پانے اور اس کی روک تھام کےلئے نظر ثانی شدہ کام کے منصوبے ، 2021ء پر مبنی اختیار کی گئی کنٹرول کی تدابیر کے سلسلے میں روز مرہ کی بنیاد پر محکمے کو اطلاعات فراہم کررہے ہیں۔ محکمہ سوشل میڈیا،  سمیت کئی پلیٹ فارمز کے توسط سے ایوئن انفلوئنزا کے بارے میں بیداری پھیلانے کے لئے مسلسل کوششیں کررہا ہے۔
وزارت اطلاعات ونشریات
وزارت اطلاعات و نشریات نے ڈیجیٹل میڈیا میں ا یک مہینے کے اندر ایف ڈی آئی کی پالیسی پر تعمیل کی درخواست کی
وزارت اطلاعات و نشریات ڈیجیٹل میڈیا کے ذریعہ خبروں اور حالات حاضرہ کی اپ لوڈنگ/ اسٹریمنگ میں شامل اہل اداروں کے لئے آج ایک عوامی نوٹس جاری کیا ہے کہ وہ 18 ستمبر 2019 کو حکومت ہند کے ذریعہ لئے گئے فیصلے کی تعمیل کریں، جس کے تحت حکومت کی منظوری سے 26 فیصد ایف ڈی آئی کی اجازت دی گئی تھی۔
وزارت کی ویب سائٹ پر موجود آج کے عوامی نوٹس میں وہ تمام تفصیلات درج ہیں کہ اہل اداروں کو فیصلے کی تعمیل کے لئے ایک مہینے کے اندر کیا کارروائیاں انجام دینی ہیں۔نوٹس کے مطابق ،
- جن اداروں کی سرمایہ کاری 26 فیصد سے کم ہے وہ درج ذیل کے ساتھ آج سے ایک مہینے کے اندر وزارت اطلاعات و نشریات کو معلومات فراہم کرسکتے ہیں:
- کمپنی/ ادارہ اور اس کے شیئر ہولڈنگ پیٹرن کی تفصیلات اس کے ڈائریکٹر/ شیئر ہولڈر کے نام اورپتہ کے ساتھ
- پرو موٹر/ منافع حاصل کرنے والے مالکان کے نام اور پتے
- ایف ڈی آئی پالیسی، غیر ملکی زرمبادلہ کے انتظام کے ضابطے،2019 اور غیرملکی زرمبادلہ کے انتظام ریگولیشن، 2019 کے تحت ضروری پرائسنگ، دستاویز کاری اور رپورٹنگ کی تعمیل کے سلسلے میں تصدیق اورگزشتہ/ حالیہ غیرملکی سرمایہ کاری اور ادھر سے ہونے والی سرمایہ کاری، اگر کوئی ہے تو اس کے ثبوت کے طور پر رپورٹنگ کے متعلقہ فارم کی کاپیاں
- پرماننٹ اکاؤنٹ نمبر اور آڈٹر رپورٹ کے ساتھ تازہ ترین آڈٹ شدہ/ غیر آڈٹ شدہ منافع اور نقصان کا بیان اور بیلنس شیٹ
- جن اداروں کی غیرملکی سرمایہ کاری 26 فیصد سے زیادہ ہے انہیں اوپر درج کی تفصیلات کے مطابق وزارت اطلاعات و نشریات کو آج سے ایک مہینے کے اندر تفصیلات جمع کرنی ہوگی اور 15 اکتوبر 2021 سے پہلے غیر ملکی سرمایہ کاری کو 26فیصد سے کم کرنے کے لئے ضروری قدم اٹھانے ہوں گے اور وزارت اطلاعات و نشریات کی منظوری لینی ہوگی۔
- ایسا کوئی بھی ادارہ جو ملک میں تازہ غیرملکی سرمایہ کاری لانے کا خواہش مند ہے اسے ڈی پی آئی آئی ٹی کے غیرملکی سرمایہ کاری سے متعلق پورٹل کے ذریعہ، اس سلسلے میں  حکومت ہند کی ایف ڈی آئی پالیسی اور 2019 کے ڈی پی آئی آئی ٹی پریس نوٹ نمبر 4 اور  غیرملکی زرمبادلہ کے انتظام کے ضابطے ، 2019 جسے 5 دسمبر 2019 کو نوٹیفائیڈ کیا گیا تھا کہ مطابق ضروری منظوری لینی ہوگی۔
- ہر ادارہ کو بورڈ آف ڈائریکٹرس اور چیف ایگزیکٹیو آفیسر کی شہریت کے تقاضوں کو پورا کرنا ہوگا۔اس کے لئے انہیں ایک سال کے اندر ساٹھ دنوں سے زیادہ مدت کے لئے تعینات کئے جانے والے غیرملکی عملے کےلئے وزارت اطلاعات و نشریات سے سیکوریٹی کلیئرنس لینا ہوگا۔
۔۔۔۔۔۔۔۔۔۔۔
م ن۔ ق ت ۔ ر ض
U- 7272
(
وزارت سیاحت
وزارت سیاحت من کی بات کی 100ویں قسط کو جشن کے طور پر منانے کے لئے یووا سیاحتی کلبوں کے ذریعہ ’’من کی بات کے 100 ایپی سوڈ - 100 دنوں کی کارروائی‘‘ کی ایک خصوصی پہل کرے گی
وزارت سیاحت 30 اپریل 2023 کو’من کی بات‘ کی 100ویں قسط کے نشریہ کے موقع پر یووا سیاحتی کلبوں میں اس کے نشریہ کا خصوصی بندوبست کرے گی۔ وزیر اعظم جناب نریندر مودی نے وقتاً فوقتاً ’من کی بات‘ کے نشریہ میں سیاحت کا ذکر کیا ہے۔ من کی بات کی 100ویں قسط کا جشن منانے کے لیے، وزارت سیاحت نے یووا سیاحتی کلبوں کے ذریعہ ’’ من کی بات ‘‘ کے 100 ایپیسوڈ-100 دنوں کی کارروائی ‘‘ کی ایک خصوصی پہل کی ہے۔
وزارت سیاحت نے اب تک 30,000 یووا سیاحتی کلبوں کی تشکیل کی ہے ۔ آزادی کا امرت مہوتسو کے تعلق سے اسکولوں، کالجوں، انڈین انسٹی ٹیوٹ آف ہوٹل مینجمنٹ  میں یووا سیاحتی کلب قائم کیے گئے۔ یووا سیاحتی کلب کا نظریہ ہندوستانی سیاحت کے نوجوان سفیروں کو فروغ دینا ہے ، جو ہندوستان میں سیاحت کو فروغ دینے میں اہم رول ادا کریں گے۔ وزارت سیاحت نے یووا سیاحتی کلبوں کے ذریعہ کئی پہل اور سرگرمیوں کا اہتمام کرنے کی تجویز رکھی ہے، کیونکہ آج کے طلباء کل کے کاروباری ہوں گے۔ من کی بات کی 100ویں قسط کا جشن منانے کے لیے، یووا سیاحتی کلبوں میں ویڈیو کانفرنسنگ کے ذریعے عزت مآب وزیر اعظم کے لائف مشن کے پیغام کو پھیلانے کے لیے لائیو ایونٹ کا اہتمام کیا جائے گا ۔ پورے ہندوستان میں ایک ڈیزائن چیلنج کی شروعات کی جائے گی ۔ ایک بار استعمال ہونے والی پلاسٹک کی اشیا کا متبادل تلاش کیا جائے گا۔ یووا ٹورازم کلب کےا رکان ساحلی علاقوں کے 71 لائٹ ہاؤسوں کا دورہ کریں گے۔ وزیر اعظم نے مارچ 2021 کے ’ من کی بات ‘کے اپنے پروگرام میں اس پہل کا ذکر کیا تھا۔
وزیر اعظم وقتاً فوقتاً ’ من کی بات‘ میں پائیداریت کا ذکر کرتے رہے ہیں۔ مستقبل کے ہوٹل اور ٹورازم منیجروں کو پائیداریت کے بارےمیں بیدار کرنے کے لیے سبھی ہوٹل مینجمنٹ انسٹی ٹیوٹ ایک بار استعمال ہونے والی پلاسٹک سے بنی کٹلری اور کراکری کی اشیا کے متبادل کو ڈیزائن کرنے کے لیے ایک ڈیزائن چیلنج کا اہتمام کریں گے۔ وزارت سیاحت نے یکم مئی 2023 سے اگلے 100 دنوں میں یووا ٹورازم کلبوں کی تعداد بڑھا کر 50,000 کرنے کی بھی تجویز رکھی ہے۔ پائیداریت کی سرگرمیوں کو مزید آگے بڑھانے کے لئے ،تمام آئی ایچ ایم اپنی عمارتوں میں آب و ہوا سے متعلق لچیلے پن کو شامل کریں گے جس کے لئے وزارت سیاحت، روپ ٹاپ سولر پینل کے لئے قابل تجدید توانائی کی وزارت بارش کے پانی وغیرہ کو جمع کرنے کے لئے آبی وسائل کی وزارت کے ساتھ اسی طرح کی دیگر کارروائیوں کے لئے تعاون کرے گی۔
یووا ٹورازم کلب کے ارکان ملک کے نوجوان یووا ٹورزم سفیروں کی شکل میں ہندوستان کی متمول وراثت اور گوناگونیت کو تہذیبی اقدار کے ساتھ آگے بڑھائیں گے۔ یووا ٹورازم کلب سیکھنے والوں کو سفر اور و سیاحت کی اہمیت کو جاننے ، سمجھنے ، سیکھنے والوں میں سیاحت کے لئے ایک جنون اور حساس اور ذمہ دار بنانے کے ساتھ ساتھ کھیل ٹورازم ، مہم جوئی سے متعلق سیاحت اور مہمان نوازی اور سیاحت کے شعبے میں ہنر مند پیشہ ور اور کاروباری بننے کے لیے حوصلہ افزائی کرے گا۔
وزارت دفاع
ہندوستان اور مالدیپ کی مشترکہ فوجی مشق ’’ایکوورین‘‘ چوبٹیا، اتراکھنڈ میں شروع ہوئی
ہندوستانی فوج اور مالدیپ کی نیشنل ڈیفنس فورس کے درمیان 11 سے 24 جون 2023 تک چوبٹیا، اتراکھنڈ میں منعقد ہونے والی مشترکہ فوجی مشق ’’ایکس ایکوورین ‘‘ کے 12ویں ایڈیشن کا آغاز ہو گیا ہے۔ ایکوورین مطلب ’فرینڈس‘ ، ہندوستان اور مالدیپ میں باری باری سے منعقد ہونے والی دو طرفہ سالانہ مشق ہے۔
ہندوستانی فوج اور مالدیپ کی قومی دفاعی فورس کی ایک پلاٹون جتنی گنجائش والا دستہ 14 روز تک جاری رہنے والی اس مشق میں حصہ لے گا۔ اس مشق کا مقصد اقوام متحدہ کے مینڈیٹ کے مطابق ک شورش پسندی مخالف / انسداد دہشت گردی آپریشن میں انٹرآپریبلیٹی کو بڑھانا اور مشترکہ انسانی امداد اور آفات میں راحتی کام کو انجام دینا ہے ۔ یہ بہترین طور طریقوں کو مشترک کرنے، حکمت عملی کی سطح پر دونوں افواج کے بیچ ہم آہنگی اور تعاون بڑھانے پر توجہ مرکوز کرے گی۔
اس مشق کا 11 واں ایڈیشن دسمبر 2021 میں مالدیپ میں منعقد کیاگیا تھا۔ دونوں ممالک کے درمیان یہ دفاعی تعاون مشترکہ مشقوں کے انعقاد سے لے کر دفاعی تربیت اور ساز و سامان کی ضروریات کے لئے مالدیپ کی مدد کرنے تک محیط ہے۔ دونوں ممالک کے درمیان اقتصادی، ثقافتی اور فوجی تعاون میں کافی قریبی اور دوستانہ تعلقات ہیں۔ ’’ایکس ایکوورین‘ دونوں ممالک کے درمیان ان تعلقات کو مزید مضبوط بنانے میں مدد کرے گی۔
ماحولیات، جنگلات اور موسمیاتی تبدیلی کی وزارت
درختوں کی منتقلی
نئی دہلی، 21 مارچ 2022:
درختوں کی منتقلی/پیوند کاری ریاستی حکومت کے حکام کے ذریعے مروجہ موسمی اور ایڈافک عوامل کے ساتھ ساتھ درختوں کی جسمانی حالت کو مدنظر رکھتے ہوئے کی جاتی ہے۔ تاہم درختوں کی پیوند کاری/منتقلی ایک ترقی پذیر تکنیک ہے جو ملک کے لیے نسبتاً نئی ہے۔
درختوں کی کٹائی کی اجازت متعلقہ ریاستی/مرکز کے زیر انتظام علاقوں کے سرکاری حکام ریاست کے مخصوص ایکٹ، ضوابط، رہ نما خطوط اور عزت مآب عدالتوں کے احکامات کے مطابق دیتے ہیں۔ تاہم جنگلات کی زمین کو غیر جنگلاتی مقصد کے لیے استعمال کرنے کی اجازت اس شرط کے ساتھ دی جاتی ہے کہ کم سے کم درخت کاٹ جائیں۔ منتقلی کے لیے موزوں درختوں کی شناخت زمینی صورت حال اور مختلف موسمی، ایڈافک اور جسمانی حالات پر منحصر فیلڈ افسران کے ذریعے کی جاتی ہے۔
گذشتہ پانچ برسوں  کے دوران جنگلات کی زمین کے استعمال کی تجاویز جن میں 1,20,33,775 درخت شامل تھے، کو جنگلات  ایکٹ 1980 کی دفعات کے تحت منظوری دی گئی اور 20,81,04,094 پودے تلافی شجرکاری کے تحت لگائے گئے۔
یہ معلومات آج لوک سبھا میں ماحولیات، جنگلات اور آب و ہوا کی تبدیلی کی وزارت کے وزیر مملکت جناب اشونی کمار چوبے نے دی ہیں۔
سٹرک ٹرانسپورٹ اور شاہراہوں کی وزارت
ریاستی شاہراہوں کی قومی شاہراہوں میں منتقلی
نئی دلّی، 22 جولائی/ سڑک نقل و حمل اور شاہراہوں کے مرکزی وزیر جناب نتن گڈکری نے ایک تحریری جواب میں راجیہ سبھا کو مطلع کیا کہ نیشنل ہائی ویز ایکٹ، 1956 کی دفعہ 2 کے تحت مرکزی حکومت سرکاری گزٹ میں شائع کر کے ریاستی شاہراہوں کو قومی شاہراہوں میں منتقل کرنے کا اعلان کرنے کی مجاز ہے۔ 31 مارچ، 2014 تک کل 91,287 کلو میٹر طویلقومی شاہراہیں تھیں، جو فی الوقت بڑھ کر 1,32,500 کلو میٹر ہو گئی ہیں۔
سڑک نقل و حمل اور شاہراہوں کی وزارت نے اپریل، 2014 سے اصولی طور پر تقریباً 71,898 کلو میٹر طویل ریاستی شاہراہوں کو قومی شاہراہوں کے طور قرار دیئے جانے کو منظوری دی ہے۔ ان میں سے 19,170 کلو میٹر طویل ریاستی شاہراہوں کو قومی شاہراہ ایکٹ، 1956کی دفعہ 2 کے تحت قومی شاہراہ کے طور پر نوٹیفائی کیا جا چکا ہے۔
۔۔۔۔۔۔
U.3323
(Visitor Counter : 36
صحت اور خاندانی بہبود کی وزارت
کووڈ -19کے نظم اورعوامی صحت کی دیکھ بھال کے لئے مرکز نے دواعلیٰ سطحی ٹیمیں
کیرالہ اورمہاراشٹرروانہ کیں
نئی دہلی ،02 فروری : مرکزی وزارت برائے صحت اور خاندانی فلاح وبہبود نے کووڈ -19کے نظم اور روک تھام میں کیرالہ اورمہاراشٹر کی مدد کے لئے دواعلیٰ سطحی ٹیمیں وہاں بھیجنے کا فیصلہ کیاہے ۔
ایک ایسے وقت میں کہ جب تمام ریاستوں /مرکز کے زیرانتظام علاقوں میں کووڈ -19کے معاملوں میں نہ صرف بڑی حدتک کمیاں آگئی ہیں بلکہ اب اموات بھی کم ہوگئی ہیں ۔ کیرالہ اور مہاراشٹردوایسی ریاستیں ہیں جہاں اب بھی ہرروز کورونامتاثرین کی تعداد میں اضافہ ہورہاہے ۔ موجودہ وقت میں،ملک بھرمیں کووڈ -19کے جو سرگرم معاملے ہیں ان میں 70فیصد کا تعلق ان ہی دونوں ریاستوں سے ہے ۔
مہاراشٹرکے لئے جو مرکزی ٹیم ہے اس میں نیشنل سینٹرفارڈیسیز کنٹرول  اور ڈاکٹرمنوہولوہیا اسپتال نئی دہلی کے ماہرین شامل ہیں ، جب کہ جو ٹیم کیرالہ روانہ کی گئی ہے اس میں وزارت صحت اور خاندانی فلاح وبہبود کے اعلیٰ حکام کے ساتھ صحت اورخاندانی فلاح وبہبود کے علاقائی دفترتھیروننتھاپورم اورلیڈی ہارڈنگ میڈیکل کالج نئی دہلی کے ماہرین شامل ہیں ۔
یہ ٹیمیں ریاستی محکمہ صحت کے ساتھ مل کرکام کریں گی،صورت حال کا تجزیہ کریں گی اور اس بات کا پتہ لگانے کی ہرممکن کوشش کریں گی کہ آخرکن وجوہات کے سبب ان ریاستوں میں کورونا کے مریضوں کی تعداد اب بھی بڑھ رہی ہے ۔
وزیراعظم کا دفتر
اماں کی 70ویں سالگرہ کے موقع پر وزیر اعظم کے ویڈیو پیغام کا متن
خدمت اور روحانیت کی مظہر امّاں، ماتا امرتانندمئی جی کو میرا عقیدت مندانہ سلام۔ ان کی سترویں سالگرہ کے موقع پر، میں اماں کی لمبی اور صحت مند زندگی کی خواہش کرتا ہوں۔ میری دعا ہے کہ دنیا بھر میں محبت اور ہمدردی پھیلانے کا ان کا مشن آگے بڑھتا رہے۔ میں امّاں کے پیروکاروں سمیت زندگی کے مختلف شعبوں سے تعلق رکھنے والے لوگوں کے یہاں جمع ہونے پر مبارکباد بھی دیتا ہوں اور اپنی نیک تمناؤں کا اظہار کرتا ہوں۔
دوستو
میں 30 سال سے زیادہ عرصے سے اماں سے براہ راست رابطہ میں ہوں۔ مجھے اماں کے ساتھ کچھ عرصے تک کام کرنے کا تجربہ کچھ میں زلزلے کے بعد ہوا۔ مجھے وہ دن آج بھی یاد ہے جب امرت پوری میں اماں کی 60ویں سالگرہ منائی گئی تھی۔ اگر میں آج کی تقریب میں موجود ہوتا تو مجھے مزہ آتا اور اچھا لگتا۔ آج بھی دیکھتا ہوں کہ اماں کے مسکراتے چہرے اور پیار بھرے طبیعت کی گرمجوشی پہلے کی طرح برقرار ہے۔ اور صرف یہی نہیں، پچھلے 10 سالوں میں اماں کے کام اور دنیا پر ان کا اثر کئی گنا بڑھ گیا ہے۔ پچھلے سال اگست میں، مجھے ہریانہ کے فرید آباد، میں امرتا ہسپتال کا افتتاح کرنے کا شرف حاصل ہوا۔ امّاں کی موجودگی اور ان کی نعمتوں کی چمک لفظوں میں بیان کرنا مشکل ہے، ہم اسے صرف محسوس کر سکتے ہیں۔ مجھے یاد ہے تب میں نے امّاں کے لیے کہا تھا، اور آج میں دہراتا ہوں، سنیہ تِنڈے، کرونیاتِنڈے، سات تِنڈے، تیاگا تِنڈےپرایائے ماڑ اماں ، ماتا امرتانندمئی دیوی، بھار-تنڈے مہاتایا، روحانی روایت-تنڈے، نروا کاشیان، یعنی امّاں، محبت، ہمدردی، خدمت اور ترک کرنے کا مجسمہ ہیں۔ وہ ہندوستان کی روحانی روایت کی علمبردار ہیں۔
ساتھیو،
اماں کے کام کا ایک پہلو یہ بھی ہے کہ انہوں نے ملک اور بیرون ملک ادارے بنائے اور انہیں مزید فروغ دیا۔صحت کا شعبہ ہو یا تعلیم کا، اماں کی رہنمائی میں ہر ادارے نے انسانی خدمت اور سماجی بہبود کو نئی بلندیاں دیں۔ جب ملک نے صفائی ستھرائی کی مہم شروع کی تو امّاں پہلی شخصیات میں شامل تھیں جو اسے کامیاب بنانے کے لیے آگے آئیں۔ انہوں نے گنگا کے کنارے بیت الخلا بنانے کے لیے 100 کروڑ روپے کا عطیہ بھی دیا، جس سے صفائی کو ایک نیا فروغ ملا۔ اماں کے پوری دنیا میں پیروکار ہیں اور انہوں نے ہمیشہ ہندوستان کی شبیہ اور ملک کی ساکھ کو مضبوط کیا ہے۔ جب الہام اتنا عظیم ہو تو کوششیں بھی عظیم ہو جاتی ہیں۔
ساتھیو،
وبائی امراض کے بعد کی دنیا میں، ترقی کے لیے ہندوستان کے انسانیت پر مرکوز نقطہ نظر کو آج قبول کیا جا رہا ہے۔ ایسے موڑ پر، امّاں جیسی شخصیات ہندوستان کے انسان پر مبنی نقطہ نظر کی عکاس ہیں۔ اماں نے ہمیشہ معذوروں کو بااختیار بنانے اور محروموں کو ترجیح دینے کے لیے انسانی قربانی دی ہے۔ ابھی کچھ دن پہلے ہی ہندوستان کی پارلیمنٹ نے ناری شکتی وندن ایکٹ بھی پاس کیا ہے۔ خواتین کی قیادت میں ترقی کے عزم کے ساتھ آگے بڑھنے والے ہندوستان میں اماں جیسی متاثر کن شخصیت موجود ہے۔ مجھے یقین ہے کہ اماں کے پیروکار دنیا میں امن اور ترقی کو فروغ دینے کے لیے اسی طرح کا کام کرتے رہیں گے۔ ایک بار پھر، امّاں کو 70ویں سالگرہ مبارک ہو۔ ان کی عمر دراز ہو، صحت اچھی ہو، وہ اسی طرح انسانیت کی خدمت کرتی رہیں۔ میں اپنی بات اس خواہش کے ساتھ ختم کرتا ہوں کہ آپ ہم سبھی پر ایسے ہی اپنی محبت کا اظہار کرتی رہیں۔پھر ایک بار . اماں کو سلام
امور داخلہ کی وزارت
کرناٹک میں این ڈی آر ایف یونٹ کے قیام کو منظوری
نئی دلّی ، 09 جنوری ؍ امور داخلہ کے وزیر مملکت جناب کرن رجی جو نے گزشتہ روز لوک سبھا میں ایک سوال کے تحریری جواب میں مطلع کیا کہ وزارت داخلہ نے کرناٹک ریاست کے بنگلورو میں یلاہانکا کے نزدیک نیشنل ڈزاسٹر رسپانس فورس  کے ایک ریجنل رسپانس سینٹر  کے فوری قیام کو منظوری دے دی ہے ۔ اس علاقائی رسپانس سینٹر کے قیام کے لئے کرناٹک کے بنگلورو کے شمالی تعلقہ کے یلا ہانکا کے وینکٹالا گاؤں میں دو ایکڑ زمین حاصل کی گئی ہے ۔ اس سینٹر کے قیام کے بنیادی ڈھانچہ کے فروغ کے لئے سی پی ڈبلیو ڈی کی جانب سے 6.49 کروڑ روپئے دیئے گئے ہیں ۔
۔ ۔ ۔ ۔ ۔ ۔
(U . 202